La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 10 de setembre de 2019 que són les que els corresponen els números 491/2019 a 597/2019 i dona compte al Ple de les actuacions realitzades de conformitat amb la valoració de les admissions que s'ha dut a terme.
S'informa que 96 expedients han tingut entrada interposats per una mateixa persona reclamant i que l'alta de les reclamacions s'està duent a terme amb els mitjans tècnics de la Secretaria Tècnica de la GAIP per expressa petició de la part reclamant.
La secretària informa també de la petició de complement de l'expedient judicial remès en el si del recurs contenciós administratiu RCA 84/2019, interposat per la Universitat Autònoma de Barcelona i es comenta el contingut de la petició i la resposta que s'està preparant.
Aprovació de l'acta de la reunió anterior.
Es dona per llegida l'acta de la sessió del dia 10 de setembre de 2019, corresponent a la trenta-tresena sessió del Ple de l'any 2019.
La senyora Elisabet Samarra formula una esmena al text de l'esborrany que s'introduirà al text definitiu de l'acta per la secretària tècnica.
Proposta de resolució d'estimació parcial de la sol·licitud d'accés 4/2019 (SAIP)
El senyor Josep Mir, ponent de la Proposta de resolució d'estimació parcial de la sol·licitud d'accés a informació pública per part d'una persona reclamant de l'expedient 197/2019, exposa que la persona ol·licita tenir accés a les al·legacions i les notificacions a les persones afectades per aquell expedient van formular.
La tramitació de la sol·licitud d'informació pública ha requerit novament donar trasllat a les persones afectades, a les quals se'ls ha donat la oportunitat de presentar al·legacions i així ho han fet cinc d'elles.
Algunes de les persones s'han oposat a que es conegui la seva identitat i altres s'han oposat a què es faciliti tant l'accés a la seva identitat com a les al·legacions que van presentar.
El ponent proposa l'estimació parcial de la sol·licitud i valora que la ponderació dels drets i interessos en joc no justifica la necessitat d'accedir a les dades de caràcter personal de les terceres persones.
Proposta resolució de finalització de la Reclamació 178/2019 per desistiment
El senyor Josep Mir, ponent de la proposta de resolució de finalització per desistiment de la Reclamació 178/2019, formulada contra l'Ajuntament de Santa Margarida de Montbui, en el marc de la qual es sol·licita accés a factures i a l'estat de comptes de proveïdors i serveis determinats, relaciona la complexa tramitació i el desistiment final per part de la persona reclamant que ha tingut lloc, de manera que correspon finalitzar la reclamació per desistiment exprés de la persona reclamant.
Proposta de resolució de desestimació de la Reclamació 344/2019
La senyora Elisabet Samarra i Gallego, ponent de la Proposta de de resolució de desestimació de la Reclamació 344/2019, formulada contra l'Ajuntament de Torredembarra, en el marc de la qual es sol·licita accés a informació sobre les imputacions judicials de càrrecs públics, exposa la fonamentació jurídica de la desestimació de la reclamació, atès que la informació no està en poder de l'Ajuntament i perquè si se'n disposés seria necessari el consentiment de les persones afectades, atès que implicaria l'accés a dades personals especialment protegides.
El senyor Josep Mir proposa unes esmenes tècniques al text de la Proposta que seran incorporades per la ponent a la resolució definitiva.
Proposta de resolució de finalització de la Reclamació 390/2019 per pèrdua d'objecte
El senyor Josep Mir, ponent de la Proposta de de resolució de finalització per pèrdua d'objecte de la Reclamació 390/2019, formulada contra l'Ajuntament de Barcelona, en el marc de la qual es sol·licita accés a informació sobre les víctimes d'armes de foc per la Guàrdia Urbana en exercici de les seves funcions, exposa que durant la tramitació de la reclamació s'ha lliurat la informació reclamada.
Es proposa una esmena de caràcter tècnic als antecedents del text de la Proposta que el ponent introduirà a la resolució definitiva.
Proposta de resolució de finalització de la Reclamació 413/2019 per pèrdua d'objecte
El senyor Josep Mir, ponent de la Proposta de resolució de finalització per pèrdua de l'objecte de la Reclamació 413/2019, formulada contra l'Ajuntament d'Alins, en el marc de la qual es sol·licita informació sobre la normativa dels preus de subministrament elèctric a una entitat municipal descentralitzada, exposa que durant la tramitació del procediment de reclamació davant la GAIP s'ha facilitat la informació reclamada i la persona reclamant s'ha mostrat satisfeta de la seva pretenció, de manera que correspon finalitzar l'expedient per pèrdua sobrevinguda de l'objecte de la reclamació.
Proposta de resolució d'inadmissió i pèrdua parcial de l'objecte de la Reclamació 433/2019
El senyor Josep Mir, ponent de la Proposta de resolució d'inadmissió parcial i pèrdua parcial d'objecte de la Reclamació 433/2019, formulada contra el Servei d'Ocupació de Catalunya, i que té per objecte l'accés a una còpia d'un correu electrònic d'una persona que havia participat en una convocatòria d'una borsa de treball del Servei d'Ocupació de Catalunya, exposa que correspon inadmetre parcialment la reclamació perquè algunes de les peticions formulades no son objecte d'empara en exercici del dret d'accés a la informació pública i que s'ha produït una pèrdua parcial de l'objecte de la reclamació perquè li ha estat facilitada la informació reclamada.
Proposta de resolució de finalització de la Reclamació 437/2019 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte de la Reclamació 437/2019, formulada contra l'Ajuntament del Vendrell, en el marc de la qual es demana per part d'una entitat ciutadana diversa informació relacionada amb la facturació de l'aigua, exposa quins són els elements de tramitació que donen lloc a la pèrdua sobrevinguda de l'objecte atès que ha estat lliurada a la part reclamant la informació tramesa per l'Ajuntament i no s'han formulat al·legacions al respecte, donant-se per esvaït l'objecte de la controvèrsia.
Proposta de resolució de finalització de la Reclamació 442/2019 per pèrdua d'objecte
El senyor Josep Mir, ponent de la Proposta de finalització de la Reclamació 442/2019, formulada contra l'Ajuntament d'Alpicat, en el marc de la qual es demana accés a un certificat d'auditoria de la publicació d'una informació al web de transparència de l'Ajuntament, exposa que l'administració reclamada ha expressat que no consta aquest certificat d'auditoria de la publicitat en web d'un expedient.
El ponent assenyala que just s'han rebut a la Comissió les al·legacions de la persona reclamant a l'expedient que no consten als antecedents i que per tant, es faran les esmenes oportunes al text de la resolució per a valorar-les, tot i que no alteren el sentit de la Proposta.
Proposta de resolució de desestimació de la Reclamació 444/2019
El senyor Josep Mir, ponent de la Proposta de de resolució de desestimació de la Reclamació 444/2019, formulada contra la Diputació de Barcelona, on es demana accés a un text refós de tots els acords sobre les condicions de treball del personal, exposa que es proposa la desestimació de la reclamació atès que la informació que es sol·licita no ha estat elaborada i en tot cas la seva elaboració requereix una tasca complexa d'elaboració atès que revesteix una complexitat jurídica evident.
Es proposa únicament fer constar la condició de sindicat de la part reclamant.
Proposta de resolució de finalització de la Reclamació 446/2019 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte de la Reclamació 446/019, formulada contra l'Ajuntament de Calella i que té per objecte l'accés a un expedient d'una modificació urbanística, relaciona els elements de tramitació més destacats que permeten finalitzar per pèrdua sobrevinguda de l'objecte de la reclamació, atès que l'Ajuntament ha facilitat a la persona reclamant, que té la condició de regidor, l'enllaç web on es troba disponible tota la informació.
Proposta resolució de finalització de la Reclamació 448/2019 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte de la Reclamació 448/2019, formulada per una entitat ciutadana contra l'Ajuntament del Vendrell i relativa a l'accés a un escrit que l'Ajuntament va enviar a ADIF en relació amb la situació del pas de Cala Berenguer i la resposta obtinguda, exposa que durant la tramitació de la reclamació s'han facilitat els dos escrits als quals es reclamava accés, de manera que s'ha produït la pèrdua sobrevinguda del seu objecte.
Proposta de resolució de finalització de la Reclamació 455/2019 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte de la Reclamació 455/2019, formulada contra l'Ajuntament de Valls i relativa a l'accés a l'expedient complet del Museu Casteller, amb l'especificació del projecte, la licitació, factues, etc., exposa que un cop interposada la reclamació, l'Ajuntament assenyala que havia malinterpretat els termes de la sol·licitud formulada i revoca la resolució desestimatòria de la sol·licitud d'accés i inicia novament el procediment a fi de donar-li la deguda tramitació i realitzar el tràmit de trasllat a les persones afectades.
D'aquesta manera es produeix una pèrdua sobrevinguda de l'objecte de la reclamació atès s'ha revocat la resolució anterior i està pendent la resolució de la sol·licitud d'informació pública.
Proposta de resolució de finalització de la Reclamació 467/2019 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte de la Reclamació 467/2019, formulada contra l'Ajuntament de Calella, en el si de la qual es demana accés a informació relativa a infraccions i sancions de trànsit per part d'una persona que té la condició de regidor, exposa els tràmits que s'han dut a terme i que permeten finalitzar per pèrdua sobrevinguda de l'objecte de la reclamació, atès que li ha estat facilitada la informació reclamada.
Proposta de resolució de finalització de la Reclamació 470/2019 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte de la Reclamació 470/2019, formulada contra l'Ajuntament de Vilanova del Vallès, en el si de la qual es demana l'accés a la informació relativa al pressupost i contractes de tots els actes de la Festa Major i les previsions de despesa per serveis extraordinaris dels serveis de neteja i seguretat, exposa els elements més destacats de la tramitació del procediment i que ha estat facilitada la resposta a la informació demanada per part de l'Ajuntament, de manera que correspon cloure el procediment per pèrdua sobrevinguda del seu objecte.
Proposta de resolució d'inadmissió i pèrdua parcial de l'objecte de la Reclamació 483/2019
El senyor Josep Mir, ponent de la Proposta de resolució d'inadmissió i pèrdua parcial de l'objecte de la Reclamació 483/2019, formulada contra el Departament de Treball, Afers Socials i Famílies de la Generalitat de Catalunya, relativa a l'accés a la documentació relativa al tancament d'un negoci, exposa que correspon inadmetre parcialment la reclamació perquè la petició formulada no és objecte d'empara pel dret d'accés a la informació pública i finalitzar per pèrdua en relació amb la resta de l'objecte de la reclamació, atès que ha quedat acreditat en el procediment que l'administració l'ha facilitat a la persona reclamant.
Proposta de resolució d'inadmissió i pèrdua parcial de l'objecte i estimació parcial subsidiària de la Reclamació 484/2019
El senyor Josep Mir, ponent de la Proposta de resolució d'inadmissió parcial i pèrdua parcial d'objecte de la Reclamació 484/2019, formulada contra el Departament de Treball, Afers Socials i Famílies de la Generalitat de Catalunya, relativa a l'accés a informació sobre les obligacions d'accessibilitat aplicables a un determinat local, exposa que correspon inadmetre parcialment la reclamació perquè la petició que s'apliqui la normativa a un determinat queda fora de l'àmbit de la reclamació davant la GAIP i respecte la resta de l'objecte de la reclamació s'estableix que finalitza per pèrdua parcial sempre i quan quedi acreditada la notificació a la persona reclamant de la informació reclamada o la publicitat en cas de notificació infructuosa.
Si no quedés acreditada la notificació a la part reclamant, s'ha d'entendre estimada la reclamació en aquesta part del seu objecte, per tant, de forma subsidiària.
En el torn obert de paraules la presidenta la de la Comissió informa que a petició de la Presidència del Parlament de Catalunya es va haver de modificar la data de l'acte públic de presentació de la Memòria 2018 de la Comissió al Parlament i que està novament emplaçada per al dia 4 d'octubre.
La presentació de la Memòria 2018 al Síndic de Greuges ha estat avui mateix, abans de la reunió del Ple.
D'altra banda, la presidenta informa que s'ha acordat en el si de la reunió de les autoritats i òrgans de transparència amb la Fundación Democracia y Gobierno Local iniciar els treballs preparatoris per a l'elaboració dels continguts de l'Anuari de Transparència 2019.